Winyi Acholi/Acholi resident birds
Okelo P PatudaNero Madit
ACEBE/STORK
Acebe, ma ki leb munu en aye Black Stork, obedo winyo ma kome col doge ki tyene obok, iye tye ongobe matar, wange olunge i aryec pok wange ma bene obok.
Acebe nonge i dog kulu ki i bar tim i Acoli. Cam pa Acebe ma pire tek en aye Rec, Ogwal, Otwongo ki Litino winyi.
Acebe ladiro tuk malo ma lwanne mot labongo tic ki kero madwong,  nen ka tye ka tuk calo mol amola ki yamo.
Tet me dog Acebe tye me konyo debo cam mapol kit ma nen wii doge, ma bite ni tye me cubo cam atura macalo ogwal ki rec, bene konyo me jayo otwongo, nyo kwinyo ngom kama oroto ni kwidi tye iye .
Gin ma konyo Acebe ma pire tek i kwone, aye yoo aryo ma en romo dwaro ki came, i ngom ki i pol kama en lingo wange ki malo ka kiyo gin acamane, ma nongo pe gingeyo komgi ni too tye ka bino ki malo.
Boco tyen Acebe konyo me ngwec ma dwir i ngom, i kor gin mito makone calo ogwal, pien ginyete anyeta, ci pi boco tyen Acebe, weko dwirone dodo pa ogwal ma weko mako ne yot. Acebe winyo ma ocako bedo i kin Acoli i kare me acaki dog kwo-gi ma ngene, Acebe pe winyo acama.
eng_Latn lua_Latn nno_Latn luo_Latn kea_Latn quy_Latn luo_Latn luo_Latn luo_Latn